kardosdrur/scandi-wiki huggingface dataset:
Love Me (sang af Lena Meyer-Landrut)

"Love Me" er en sang af den tyske sangerinde Lena Meyer-Landrut fra hendes debutalbum My Cassette Player, skrevet af Stefan Raab. Sangen var blandt en af de tre sange, som Meyer-Landrut optrådte med i finalen ved Unser Star für Oslo (Vores stjerne til Oslo), det nationale udvælgelsesprogram for Tysklands bidrag til Eurovision Song Contest 2010. Eftersom Meyer-Landrut var blandt favoritterne til at vinde Unser Star für Oslo, havde publikum på forhånd udpeget sangen "Satellite" som sangen hun skulle synge ved konkurrencen i Oslo, hvis hun vandt, hvilket hun også gjorde. "Love Me" blev stillet til rådighed for digital download den 13. marts 2010, og er også med på Meyer-Landruts maxisingel "Satellite". Sangen steg efterfølgende til tops på hitlisterne i Tyskland, Østrig og Schweiz, på henholdsvis en 4. 28. og 39. plads.

"Love Me" blev udgivet på albummet My Cassette Player den 7. maj 2010.

Sange fra 2010
Sange fra Tyskland
Lena Meyer-Landrut
Bouyei

Bouyei eller buyei (kalder sig selv: Buxqyaix; 達斡爾族, pinyin: Bùyīzú) er et af de 55 offentlig anerkendte minoritetsfolk i Folkerepublikken Kina. Ifølge folketællingen i 2000 var der 2.971.460 af dem i Kina, de aller fleste (94 %) i provinsen Guizhou, og ellers i Yunnan, Guangdong, Zhejiang og Guangxi.

De er kendt for at deres huse, også tag, er bygget af sten, til forskel for de mere almindelige træhuse blandt stammefolkene i området. 

Der er nogen uenighed uden for Kina om det er korrekt at udskille dem som et selvstændigt folk. Det er kun dialektforskelle som skiller dem fra minoritetsfolket zhuang, og den officielle grænse mellem de to folk følger knivskarpt de politiske grænser.

Eksterne henvisninger 
 The Bouyei ethnic minority (kinesisk regeringsside)

Folkeslag i Kina
Guizhou
Jennifer Braun

Jennifer Braun (født 27. april 1991) er en tysk sanger, der kom på andenpladsen ved talentshowet Unser Star für Oslo, Tysklands nationale udvælgelsesprogram for Eurovision Song Contest 2010. Hun fik sit første store hit i i 2010 med sangen "I Care for You". Braun blev udvalgt som en af de tyve der gik videre blandt de 4.500 personer der mødte op til castingen.

Ved semifinalen sang Braun sangene, "Heavy Cross" af The Gossip og Christina Aguileras "Hurt". Jurypanelet roste hende for sin kraftfulde stemme og hendes tillid ved forestillingerne. Ved finalen den 12. marts 2010, sang hun tre sange specielt indsendt til konkurrencen: "Bee", "Satellite" og "I Care for You". Gennem en sms-afstemning udvalgte publikum "I Care for You" til at være hendes sang ved Eurovision i tilfælde af, at hun skulle vinde. Hun måtte dog se sig slået ved den endelige afstemning mod Lena Meyer-Landrut, som var den største favorit til at vinde Unser Star für Oslo lige siden starten af showet.

Jennifer Braun synger i sit egen band Rewind og optrædte bl.a. ved den officielle Eurovision-fæst på NDR og i ZDF's Fernsehgarten.

Eksterne henvisninger 

 Deltagerportræt ved ndr.de (tysk)
 Rewinds officielle website 

Sangere fra Tyskland
Qianxinan

Det autonome præfektur Qianxinan for bouyei- og miaofolkene (黔西南布依族苗族自治州 Qianxi’nan Buyizu Miaozu zizhizhou) ligger i den kinesiske provins Guizhou. Qianxinan har et areal på 16.804 km² og ca. 3.059.400 indbyggere (2003).

Administrative enheder 
Qianxinan består af et byamt og syv amter:
 Byamtet Xingyi (兴义市), 2.911 km², 730.000 indbyggere;
 Amtet Xingren (兴仁县), 1.785 km², 460.000 indbyggere,;
 Amtet Pu'an (普安县), 1.429 km², 290.000 indbyggere,;
 Amtet Qinglong (晴隆县), 1.327 km², 270.000 indbyggere;
 Amtet Zhenfeng (贞丰县), 1.512 km², 350.000 indbyggere;
 Amtet Wangmo (望谟县), 3.006 km², 280.000 indbyggere;
 Amtet Ceheng (册亨县), 2.597 km², 220.000 indbyggere;
 Amtet Anlong (安龙县), 2.238 km², 430.000 indbyggere.

Etnisk sammensætning 

 Angående "Li"  i Guizhou drejer det sig åbenbart ikke om li-nationaliteten fra øprovinsen Hainan. Der er enkelte grupper i Guizhou som kalder sig “Li” men som ikke formelt er en anerkent minoritetsnattionalitet, men er alligevel blevet talt under folketællingene (1982, 1990, 2000) i kategorien "Lizu" (Li-nationalitet). Dette giver let det fejlagtige indtryk at de er en gren af Hainans lifolk.

Byer i Guizhou
Autonome præfekturer i Guizhou
Tyskland i Eurovision Song Contest 2010

Tyskland blev vinder af Eurovision Song Contest 2010 ved finalen som blev afholdt den 29. maj 2010 i Oslo, Norge. Tyskland fandt ved showet Unser Star für Oslo 2010, deres repræsentant til Eurovision Song Contest 2010. Showet blev arrangeret i fællesskab af de offentlige tv-selskaber ARD og NDR samt den private tv-kanal ProSieben, og tyskeren Stefan Raab.

Det blev Lena Meyer-Landrut der løb med sejren ved Unser Star für Oslo 2010, efter hun vandt over Jennifer Braun. Det var derfor Meyer-Landrut der skulle repræsentere Tyskland med sangen "Satellite". Sangen endte i Eurovision-finalen på en 1. plads med 246 pont. Dermed skal Tyskland været vært for næste års Eurovision Song Contest

Unser Star für Oslo 2010

Resultater

1. runde (2. februar 2010)

2. runde (9. februar 2010)

3. runde (16. februar 2010)

4. runde (23. februar 2010)

5. runde (2. marts 2010)

Kvartfinalen (5. marts 2010)

Semifinalen (9. marts 2010)

Finalen (12. marts 2010) 

Lande i Eurovision Song Contest 2010
Romaric

Christian Koffi Ndri (normalt bare kendt som Romaric) (født 4. juni 1983 i Abidjan, Elfenbenskysten) er en ivoriansk fodboldspiller, der spiller som midtbanespiller hos den franske Ligue 1-klub Bastia. Han har spillet for klubben siden 2013. Tidligere har han optrådt for ASEC Mimomas i sit hjemland, for KSK Beveren i Belgien, for franske Le Mans UC72, for spanske Sevilla & Real Zaragoza samt et lejeophold hos Espanyol. 

Med Sevilla var Romaric i 2010 med til at vinde den spanske pokalturnering, Copa del Rey.

Landshold 
Romaric har (pr. 30. januar 2013) spillet 47 kampe og scoret fem mål for Elfenbenskystens landshold, som han debuterede for i 2005. Han har repræsenteret sit land ved VM i 2006 og VM i 2010, samt ved Africa Cup of Nations i både 2006 og 2008.

Titler 

Copa del Rey
 2010 med Sevilla FC

Eksterne henvisninger 

 Sevilla FC spillerinfo 
 National-Football-Teams.com spillerinfo

Fodboldspillere fra Elfenbenskysten
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Le Mans UC72
Fodboldspillere fra Sevilla FC
Fodboldspillere fra RCD Espanyol
Fodboldspillere fra Real Zaragoza
Fodboldspillere fra SC Bastia
Qiandongnan

Det autonome præfektur Qiandongnan for miao- og dongfolkene (黔東南苗族侗族自治州 Qiandongnan Miaozu Dongzu zizhizhou) ligger i den kinesiske provins Guizhou. Qiandongnan har et areal på 30.339 km² og ca. 4.347.800 indbyggere.

Administrative enheder 
Det består af et byamt og 15 amter:
 Byamtet Kaili (凱里市), 1.306 km², 450.000 indbyggere;
 Amtet Huangping (黄平县), 1.668 km², 350.000 indbyggere;
 Amtet Shibing (施秉县), 1.544 km², 150.000 indbyggere;
 Amtet Sansui (三穗县), 1.036 km², 200.000 indbyggere;
 Amtet Zhenyuan (镇远县), 1.878 km², 250.000 indbyggere;
 Amtet Cengong (岑巩县), 1.487 km², 220.000 indbyggere;
 Amtet Tianzhu (天柱县), 2.201 km², 390.000 indbyggere;
 Amtet Jinping (锦屏县), 1.597 km², 220.000 indbyggere;
 Amtet Jianhe (剑河县), 2.165 km², 240.000 indbyggere;
 Amtet Taijiang (台江县), 1.078 km², 140.000 indbyggere;
 Amtet Liping (黎平县), 4.439 km², 490.000 indbyggere;
 Amtet Rongjiang (榕江县), 3.316 km², 320.000 indbyggere;
 Amtet Congjiang (从江县), 3.245 km², 320.000 indbyggere;
 Amtet Leishan (雷山县), 1.218 km², 150.000 indbyggere;
 Amtet Majiang (麻江县), 1.222 km², 200.000 indbyggere;
 Amtet Danzhai (丹寨县), 938 m², 160.000 indbyggere.

Etnisk sammensætning

Eksterne kilder og henvisninger 
 National Geographic artikel om Dongfolk i Dimen, Liping Amt, af Amy Tan (2008)

Byer i Guizhou
Autonome præfekturer i Guizhou
Michael Bille

Michael Johannes Petronius Bille (født 8. november 1769 i Stege, død 27. marts 1845 i København) var en dansk-norsk og preussisk søofficer af den adelige slægt Bille.

Opvækst 
Bille sejlede i sin ungdom med den danske fregat Bornholm, hvor hans far, Mathias Bille, var kaptajn. Fregatten blev fanget i en orkan på vej fra Dansk Vestindien, og skibet stødte den 17. marts 1782 på grund ud for Newport, Irland. Faderen og kaptajnen Mathias Bille overlevede ikke forliset.

Karriere 
Bille blev officer i den dansk-norske flåde i 1789 og deltog i Slaget på Reden den 2. april 1801. Han kommanderede de lavere batterier Prøvesteenen, der affyrede det første skud mod de engelske angribere. 

I løbet af de næste femten år underviste han matematik og astronomi ved Søkadet-akademiet (Den danske Flådes Officersskole). Han gjorde tjeneste som kaptajn fra 1807 til 1811 udstationeret i Kristiansand med ansvar for kanonbådseskadrillen, og i perioden fra 1812 til 1813 havde han kommandoen over et fransk krigsskib i Schelde. Fra 1815 var han lodsinspektør i Helsingør, indtil han trådte i preussisk tjeneste. 

I 1821 blev han direktør for den preussiske Navigationsskole, som tre år senere flyttede til Danzig ved mundingen af floden Radunia. Skolen, der var underlagt Krigsministeriet i Berlin, blev tildelt krigsskonnerten Stralsund under kommando af Johann Diedrich Longé og fra 1825 også kanonbåden Danzig. Dette blev starten på den moderne preussiske flåde. 
  
Bille fratrådte preussisk tjeneste den 3. maj 1838 og fortsatte sin karriere som kontreadmiral i den danske flåde. Fra 1838 syslede han med at skrive og forske i naturvidenskab, og i 1840 udgav han en bog om navigation. I 1840 blev han udnævnt til kommandør.

Død 
Bille døde i København den 27. marts 1845 og er begravet på Holmens Kirkegård.

Hæder og ære 
Bille blev Ridder af Dannebrog i 1809 og er malet af Christen Dalsgaard i 1845 og af C.A. Jensen efter dødsmaske også i 1845.

Kilder 
 "Norsk forfatter-lexikon, 1814-1880. Paa grundlag af J. E. Krafts og Chr. Langes "Norsk forfatter-lexikon 1814-1856""  http://www.archive.org/stream/norskforfatterl14kohtgoog/norskforfatterl14kohtgoog_djvu.txt
 Seeoffizieranwärter – ihre Ausbildung von 1848 bis heute, Karl Hinrich Peter, 2009, pp.12-13     http://www.pkgodzik.de/fileadmin/user_upload/Geschichte_und_Politik

Litteratur 
 Biografi i Dansk Biografisk Lexikon

Eksterne henvisninger 
 

Admiraler fra Danmark
Personer fra Stege
Michael
Danskere i 1700-tallet
Danskere i 1800-tallet
Danskere i fremmed militær tjeneste
Personer i Englandskrigene fra Danmark-Norge
Kommandører af 1. grad af Dannebrog
STS-64

STS-64 (Space Transportation System-64) var rumfærgen Discovery 19. rumfærge-mission. Den blev opsendt d. 9. september 1994 og vendte tilbage den 20. september 1994.

Missionen primære formål var at teste rumdragten Simplified Aid for EVA Rescue (SAFER), SAFER systemet skal kunne fragte en astronaut rundt i rummet uden sikkerheds line i tilfælde af at det bliver nødvendigt at redde en astronaut under en rumvandring.
Hovedartikler:

Besætning 
   Richard Richards (kaptajn)
   Blaine Hammond (pilot)
   Jerry Linenger (1. missionsspecialist)
   Susan Helms (2. missionsspecialist)
   Carl Meade (3. missionsspecialist)
   Mark Lee (4. missionsspecialist)

Missionen 
Missionen medbragte følgende nyttelast:
 Shuttle Pointed Autonomous Research Tool for Astronomy-201 (SPARTAN-201)
 Shuttle Plume Impingement Flight Experiment (SPIFEX)
 Lidar In-space Technology Experiment (LITE)
 Biological Research in Canister (BRIC)
 Military Application of Ship Tracks (MAST)
 Solid Surface Combustion Experiment (SSCE)
 Radiation Monitoring Equipment III (RME III)
 Shuttle Amateur Radio Experiment II (SAREX II)
 Air Force Maui Optical Station (AMOS)

Eksterne henvisninger 

 STS-64 NASA 
 STS-64  NASA KSC 
 Suited for Spacewalking Teacher's Guide  NASA
 The Manned Maneuvering Unit in Space NASA

Rumfærgeprogrammet
Cheick Tioté

Cheick Ismael Tioté (født 21. juni 1986 i Yamoussoukro, død 5. juni 2017 i Beijing) var en ivoriansk fodboldspiller, der spillede som midtbanespiller hos den kinesiske klub Beijing Enterprises Group F.C.. Han havde tidligere spillet for belgiske Anderlecht, hollandske Roda JC og FC Twente samt engelske Newcastle United, for sidstnævnte fra sommeren 2010 til han i vinteren 2017 skiftede til Beijing.

Tioté var i 2010 med til at sikre FC Twente klubbens første hollandske mesterskab nogensinde.

Tioté kollapsede under træning for sin kinesiske klub og blev sendt til hospitalet, hvor han kort efter blev erklæret død.

Landshold 
Tioté spillede 52 kampe for Elfenbenskystens landshold, som han debuterede for i 2009. Han repræsenterede sit land ved Africa Cup of Nations i 2010 og var også med i truppen til VM i 2010.

Titler 

Æresdivisionen
 2010 med FC Twente

Referencer

Eksterne henvisninger 

Fodboldspillere fra Elfenbenskysten
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Roda JC
Fodboldspillere fra FC Twente
Fodboldspillere fra Newcastle United F.C.
Personer fra Yamoussoukro
Alarmprisen 2005

Alarmprisen 2005 var en norsk musikpris og blev uddelt på Rockefeller i Oslo lørdag 5. februar 2005. Uddelingen var dermed tilbage i hovedstaden efter to år med samarbejde og samlokalisering med by:Larm. Annie og WE fik to priser hver mens Jim Stärk blev tildelt årets Alarmpris.

Der blev i alt uddelt seks genrebestemte priser og fem tillægspriser. Konferencierne under ucdelingen var Marte Stokstad og Kyrre Holm Johannesen og uddelingen blev udsendt direkte på NRKs netsider, NRK P3 og diverse studentradioer. NRK1 sendte desuden en redigeret udgave af uddelingen på Lydverket den efterfølgende uge.

Vindere 

Alarmprisen
Musik i 2004
Musik i 2005
Begivenheder i 2005
Viby Centret

Viby Centret er et indkøbscenter opført i 1970, i Aarhus-bydelen Viby. Centeret har årligt mere end 2,3 mio. besøgende og en omsætning på 507 mio. kr.

Oprindeligt var Viby Centret et udendørs center i form af en strøggade, men blev i forbindelse med en gennemgribende renovering i 1990 et overdækket center, med 500 kælderparkeringspladser. Dog er en enkelt gade som huser Danske Bank forblevet udendørs. Centeret er beliggende på det nordlige hjørne af Viby Torv ved krydset mellem Skanderborgvej og Ydre Ringvej overfor den gamle Viby Kirke.

Eksterne henvisninger 

Indkøbscentre i Aarhus
Alvin og de frække jordegern 2

Alvin og de frække jordegern 2 (original engelsk titel: Alvin and the Chipmunks: The Squeakquel) er en amerikansk film fra 2009, der er en blanding af realfilm og animationsfilm. Og er den anden film om Alvin og de frække jordegern. Filmen blev skabt af Regency Enterprises og Bagdasarian Productions og distribueret af 20th Century Fox. 

Filmen havde dansk biografpremiere 25. december 2009.

Handling 
De meget musikalske jordegern Alvin, Simon og Theodore skal tilbage på skolebænken.

Rolleliste 
 Zachary Levi som Toby Seville
 David Cross som Ian Hawke
 Jason Lee som David "Dave" Seville
 Wendie Malick som Dr. Rubin
 Anjelah Johnson som Julie Ortega
 Kathryn Joosten som Tante Jackie Seville
 Kevin G. Schmidt som Ryan Miller
 Chris Warren, Jr. som Xander
 Bridgit Mendler som Becca Kingston

Andet 
 Quest Crew som Li'l Rosero Dancers
 Charice Pempengco som sig selv
 Honor Society som dem selv
 Eric Bauza som Digger the Gopher

Amerikanske stemmer

Drenge jordegern 
 Justin Long som Alvin
 Matthew Gray Gubler som Simon
 Jesse McCartney som Theodore

Pige jordegern 
 Christina Applegate som Brittany
 Anna Faris som Jeanette
 Amy Poehler som Eleanor

Danske stemmer 
 Jens Andersen – Alvin
 Jens Jacob Tychsen – Simon
 Peter Secher Schmidt – Theodore
 Annette Heick – Brittany
 Louise Engell – Eleanor
 Cecilie Stenspil – Jeanette
 Mads Hjulmand – Toby Seville
 Søren Ulrichs – Ian Hawke
 Mads Knarreborg – Dave Seville
 Ann Hjort – Dr. Rubin
 Vicki Berlin – Julie Orgeta
 Grethe Mogensen – Tante Jackie
 Julian Eliot Kellerman – Ryan Edwards

Eksterne henvisninger 
 

Amerikanske film fra 2009
Familiefilm fra USA
Animationsfilm fra USA
Film fra 20th Century Fox
Matthew Gray Gubler

Matthew Gray Gubler (født 9. marts 1980) er en amerikansk skuespiller, filminstruktør, kunstner, og tidligere model. Han fik sin debut i filmen The Life Aquatic with Steve Zissou (2004) som Praktikant # 1, og er bedst kendt for sin rolle som det unge geni Dr. Spencer Reid i CBS tv-serien Criminal Minds, som han også har instrueret en episode af. Gubler har skabt flere film, der for det meste blev filmet i hans hjemby Las Vegas samt New York City, inden han fik sin eksamen fra New York University. Han har lagt stemme til "Simon" filmene "Alvin og de frække jordegern"

Eksterne henvisninger 

 
 Matthew Gray Gubler Bio – CBS – Criminal Minds 

Skuespillere fra Nevada
Tegnefilmsdubbere fra USA
Personer fra Las Vegas
Kirsten Vangsness

Kirsten Vangsness (født 7. juli 1972) er en amerikansk skuespiller. Hun blev først kendt i tv-serien Criminal Minds, som Penelope Garcia. Vangsness er af norsk afstamning.
Hun er også forfatter, og hendes arbejde er blevet offentliggjort i Los Angeles Times Magazine.

Eksterne henvisninger 

 
 Kirsten Vangsness Bio – CBS – Criminal Minds

Skuespillere fra Californien
Tv-skuespillere fra USA
Microsoft SQL Server

Microsoft SQL Server er et database system fra Microsoft. Det primære forespørgelsessprog er T-SQL.

De første versioner af SQL Server blev lavet i 1989 i samarbejde med Sybase, for at Microsoft kunne komme ind på markedet for databaser til store firmaer og derved konkurrere med Oracle og IBM. Microsoft lavede SQL Server til OS/2, mens Sybase lavede en tilsvarende version til UNIX. I 1993, hvor Microsoft lancerede Microsoft SQL Server 4.21 til Windows NT, ophørte samarbejdet med Sybase.

Eksterne henvisninger 

Databasesystemer
SQL Server
Joe Mantegna

Joseph Anthony "Joe" Mantegna, Jr. (født 13. november , 1947) er en amerikansk Tony Award-vindende skuespiller, producer, forfatter og instruktør. Han er bedst kendt for sine roller i De kom, de så, de løb! (1986), The Godfather Part III (1990), Airheads (1994), Forget Paris (1995), Up Close & Personal (1996), The Simpsons Movie (2007), og Criminal Minds (2007).

Mantegna har fået Emmy Award nomineringer for sine roller i tre forskellige miniserie, The Last Don (1997), The Rat Pack (1999) og The Starter Wife (2007). Mantegna har været executive producer for forskellige film og tv-film, såsom Corduroy (1984), Hoods (1998), og Lakeboat (2000), som han også instruerede.

På tv har Mantegna medvirkedet i den kortlivede serie First Monday (2002) og Joan of Arcadia (2003-2005). Siden 1991-Simpsons episode "Bart morderen" har Mantegna haft en tilbagevendende rolle i den animerede komedie-serien The Simpsons som mafiaboss Fat Tony. Han spillede Robert B. Parker 's fiktive detektiv "Spenser" i tre tv-film mellem 1999 og 2001. I 2007 erstatter Mantegna, Mandy Patinkin som en hovedperson i hit dramaserien Criminal Minds.

Eksterne henvisninger 

 
 Joe Mantegna Bio – CBS – Criminal Minds

Skuespillere fra USA
Stemmer i The Simpsons
Personer fra Chicago
Paget Brewster

Paget Brewster (født 10. marts 1969) er en amerikansk skuespiller og sanger.
Brewster kom først i rampelyset i hendes tilbagevendende rolle som Kathy, Joey's kæreste (og senere Chandler's) i fjerde sæson af Friends. Brewster havde også et kortvarig Bay Area talkshow. Hun optrådte i Andy Richter Controls The Universe og som Beth Huffstodt i serien Huff, som blev sendt fra 2004-2006. Hun er i øjeblikket kendt for at spille Special Agent Emily Prentiss på CBS serien Criminal Minds.

Eksterne henvisninger 

 Paget Brewster Bio – CBS – Criminal Minds
 

Skuespillere fra Massachusetts
Filmskuespillere fra USA
Tv-skuespillere fra USA
Sangere fra USA
Thomas Gibson

Thomas Ellis Gibson (født 3. juli 1962) er en amerikansk skuespiller. Gibson er bedst kendt fra tv-serien Et umage par og Criminal Minds.

Tidligt liv og uddannelse 
Gibson er den yngste af fire. Hans interesse i scenekunst begyndte i en ung alder. Gibson blev fascineret af Louis Armstrong. Han og hans søster var på en svømmehold sammen, og de frekventerede et pizzeria efter deres svømmemøde. Det var på denne pizzeria at Gibson så ville synge sammen med et Dixieland band, komplet med hans forsøg på en Louis Armstrong stemme. 

Som barn blev Gibson indskrevet i Little Theater School og senere dimitterede fra Bishop England High School. Han gik på College of Charleston (1979-1981) og blev en praktikant på Alabama Shakespeare Festival, hvor han blev opfordret til at gå på den prestigefyldte Juilliard School. Efter halvandet år på Charleston, vandt Gibson et legat til Juilliards Drama Division ( Gruppe 14: 1981-1985), , hvor han dimitterede med en Bachelor of Fine Arts i 1985.

Filmografi 
 The Kennedys of Massachusetts som Peter Fitzwilliam (Miniserie) (1990)
 Far and Away som Stephen Chase (1992)
 Tales Of The City som Beauchamp (Miniserie) (1993)
 Love and Human Remains som David (1993)
 Chicago Hope som Dr. Danny Nyland )(Tv-serie) (1994-1997)
 Louisa May Alcott's The Inheritance som James Percy (Tv film) (1997)
 Et umage par som Greg Montgomery (Tv-serie) (1997 – 2002)
 Stardom som Renny Ohayon (film) (2000)
 The Flintstones in Viva Rock Vegas som Chip Rockefeller (film) (2000)
 Psycho Beach Party som Kanaka (film) (2000)
  The Monkey King som Nicholas Orton (Miniserie) (2001)
 Evil Never Dies som Detective Mark Ryan (Tv film) (2003)
 Raising Waylon som Reg (TV Movie) (2004)
 Criminal Minds som Agent Aaron Hotchner (2005-nu)(Tv-serie)

Personlige liv 

Han har siden 1993 været gift med Christina Gibson, og sammen har de tre børn:
 James Parker (1999)
 Travis Carter (2002)
 Agatha Marie (2004).

Familien bor i San Antonio, Texas.

Kilder

Eksterne henvisninger 

 Thomas Gibson Bio – CBS – Criminal Minds
 

Skuespillere fra South Carolina
Lola Glaudini

Lola Glaudini (født 24. november , 1971) er en amerikansk skuespiller. Hun gik på Bard College.

Filmografi 
 New York Cops – NYPD Blue (1996-1999)
 Groove (2000)
 Blow (2001)
 The Sopranos (2001-2004)
 King of Queens (2002)
 7 Songs (2003)
 Monk (2003)
 Las Vegas (2004)
 Medical Investigation (2005)
 Crossing Jordan (2005)
 Emergency Room (2005)
 Invincible (2006)
 Criminal Minds (2005-2006)

Eksterne henvisninger 
 

Skuespillere fra USA
Parlamentsvalget i Ungarn 2010

Parlamentsvalget i Ungarn 2010 blev afholdt 11. april og 25. april. Det var det sjette frie valg efter enden på kommunismen i Ungarn. De 386 medlemmer af parlamentet skulle vælges i en kombination af partilister og valg i enkelte valgkredse.  I første valgrunde vandt det konservative parti, Fidesz, et absolut flertal af mandater, nok til at danne regering alene. I den anden valgrunde vandt Fidesz-KDNP kandidater over to tredjedele af flertallet, hvilket er nok til at ændre love og ændre landets grundlov.

Resultater

Første Runde

Anden valgrunde

Referencer 

Ungarn 2010
Ungarns politik
Strande

Strande er en kommune og en by i det nordlige Tyskland, beliggende i Amt Dänischenhagen i den nordøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Strande er beliggende omkring 20 km nord for Kiels centrum, på halvøen Jernved (Dänischer Wohld) ved Østersøen. Stedet ligger en kilometer nord for Kiels kommunegrænse, ved bydelen Schilksee.

Landsbyer og bebyggelser 
 Strande
 Mühlenteich, omkring 10 husstande 500 meter nord for hovedbyen
 Eckhof, omkring 10 husstande 1 kilometer vest for hovedbyen
 Rabendorf (kun delvist i Strande)
 Freidorf, gods fra 1788, øst for hovedvejen til Strande.
 Marienfelde, 2 km nord for hovedbyen
 Godset Ny Bylk (tysk: Alt Bülk)
 Godset Gammel Bylk (Neu Bülk)

Kommunen grænser til Schwedeneck, Dänischenhagen og Kiel-Schilksee med Olympiazentrum Schilksee der var sejlsportscenter i Sommer-OL 1972.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde